**02.05.2008**

**לכבוד**

**ד"ר יוסי שלו**

**יועץ אירגוני בכיר**

**ר"ח ארלוזרוב 26**

**הרצליה**

**הנדון : מכתב תודה**

**השתתפתי לפני כחודש יחד עם רעייתי בכנס במלון "נווה אילן" ליד ירושלים .**

**בין ההרצאות הרבות בהם השתתפתי באותו כנס הייתה גם הרצאתך המרתקת , אותה השמעת לפני קהל רב ונושאה היה "שקט נפשי – חיים ללא כעס" .**

**כבר בפתיח הרצאתך ריתקת אותי ואת שומעי ההרצאה , כאשר במשך שעה וחצי אני ורעייתי היינו מלאי התפעלות מדברך ומהדרך ההומוריסטית בה נקטת להעברת הנושא והמסר .**

**אני חייב לציין , שבסוף האירוע רכשתי את הערכה , הכוללת את הרצאתך זו ושלש הרצאות נוספות , וכמובן את ספרך "נתינה – אנרגיה חדשה לחיים " .**

**אני עובד כעשרים שנה כמדריך בכיר בחברת "נתור" מקבוצת "ישראייר" ,**

**ומסגרת עבודתי זו הדרכתי אלפי מטיילים במדינות שונות בעולם .**

**בטיול האחרון בחופשת הפסח הדרכתי טיול לחו"ל במשך שמונה ימים , וכבר באחד הימים הראשונים של הטיול החלטתי להשמיע לפני המטיילים את הרצאתך זו.**

**לא האמנתי שתוך פרק זמן קצר מתחילת ההשמעה, כל המטיילים רותקו לדבריך המובאים בהרצאה.**

**זאת הייתה חוויה אינטלקטואלית , שלימדה עד כמה החיים יכולים להתנהל אחרת וגם לשנות גישות והתנהגויות חיים גם בגילאים מבוגרים .**

**לסיכום : אני ורעייתי מבקשים להודות לך על החוויה המדהימה שעברנו במחיצתך, אשר לימדה אותנו שיש לראות את החיים גם בדרכים שונות וחיוביות.**

**לי באופן אישי ומקצועי נתת כלי עבודה מדהים , שהשפיע לא מעט על מהלך הטיול שהדרכתי , ואני בטוח שכלי זה ישמש אותי עוד שנים רבות בעבודתי כמדריך טיולים ועל כך תודתי לך .**

 **בכבוד רב**

 **שלום בן-הר**

 **עפולה**